Čo nové, profesor? ASI - Orlando, USA (špeciálna epizóda)
Čo nové, profesor? 208. časť
Vanessa, narodila si sa a vyrástla ako adventistka 7. dňa.
Čo je dnes výzvou osobne pre teba?
No, dnes...
niekedy je zdrvujúce vidieť, že ľudia vo vašej cirkvi nevnímajú problémy,
ktoré sa dnes dejú - ako aktuálne udalosti a to, ako to všetko vedie k Ježišovmu návratu.
Veci ako klimatická agenda, to je jedna z vecí,
neuvedomujú si, že je to niečo, čo využijú k zavedeniu nedeľného zákona.
To je napríklad jedna vec.
Zdá sa, že aktívne sleduješ Čo nové, profesor.
Zdá sa, že si videla pomerne veľa častí.
Ako to zmenilo tvoj život?
Veľmi oceňujem Walterov osobitý spôsob,
to, že nemusí kričať, aby človeku niečo zrozumiteľne vysvetlil,
je veľmi vzdelaný, a jedna z vecí, ktoré si naozaj vážim,
je, že hovorí o veciach ako evolúcia verzus stvorenie,
že ukazuje príklady a fakty,
dokáže ukázať vedu na pozadí vecí - je to vzrušujúce a človeku to pomáha,
keď to chce povedať niekomu ďalšiemu, vieš?
Má jednoducho veľmi dobrý prehľad o viac než len jednom aspekte,
a takisto o Biblii. Je skvelé sledovať tento program.
Keď sleduješ Čo nové, profesor,
je niečo, o čom si povieš: O to sa musím podeliť s ďalšími... ?
A ako to robíš?
Veľmi zaujímavé. Ako som povedala,
jednou z vecí je kreacionizmus,
lebo dokonca aj v cirkvi sa stretám... aj v cirkvi, pretože deti, čo chodia do štátnych škôl,
alebo ľudia, ktorí navštívia cirkev, neveria záznamu o stvorení,
takže to je jedna z vecí, na ktoré sa snažím poukazovať
a použiť niektoré z faktov, ktoré používa on,
ktoré s nami zdieľal v tomto programe,
a použiť ich k vyvráteniu niektorých z ich argumentov,
pretože skutočne veria tomu, čo im hovorí svet.
Pochádzaš z Karibiku. Aký je tvoj osobný cieľ
ako osloviť ľudí a pomôcť im porozumieť Kristovmu evanjeliu?
Vieš, rôzne kultúry sa dajú osloviť rôznymi spôsobmi, takže...
Bolo by možno fajn vrátiť sa domov,
alebo aj keby som sa nevrátila fyzicky...
Aj na našich ostrovoch sú ľudia, ale aj tu sú ľudia z rôznych kultúr.
Myslím, že je pre mňa jednoduchšie pohybovať sa medzi kultúrami,
pretože s nimi cítim určité prepojenie.
Aj v tejto krajine je množstvo diaspor
a mám k nim vzťah, pretože máme spoločné zázemie, históriu atď.,
takže je pre mňa ľahšie s nimi hovoriť, možno spoločným dialektom,
niekedy to k vám ľudí pritiahne - Hej, ty si odtiaľ...?
Je tak ľahšie začať s niekým rozhovor, takže... Áno.
Keď si tu, v kútiku Clash of Minds,
je to asi prvý raz, čo si Waltera videla naživo, že?
Áno. Takže aký dojem máš z práce, ktorú Clash of Minds skutočne robí?
Myslím, že odvádzate úžasnú prácu, oslovujete ľudí po celom svete
a skvelým spôsobom pritom využívate internet a médiá.
Áno. Sú spôsoby, ktorými ľudí možno osloviť tam,
kde by to osobne možno bolo ťažké,
a dobré je aj to, že ak niečo nedokážem povedať tak zrozumiteľne,
môžem ľudí nasmerovať k vašim videám.
Aj toto je dobrý spôsob, niekedy zdieľam takto.
Najmä čo sa týka vecí ako súčasné dianie.
Walter to podá takým spôsobom... Pre mňa je to ťažké vysvetliť.
Niekedy sa niekomu snažíte niečo povedať
a oni vám povedia: Ale prosím ťa, to sa nikdy nestane.
Napríklad Ústava USA, odluka cirkvi od štátu...
On dokáže veci vysvetliť lepšie ako ja.
Myslím, že je v poriadku robiť sekundárnu evanjelizáciu a použiť slová niekoho iného,
kto možno vie niečo vysvetliť lepšie ako vy.
Ak nie ste takí výreční ako je on.
Ďakujem, že si si našla čas odpovedať na zopár otázok.
Boh ti žehnaj.
To isté prajem tebe a celej vašej služobnosti,
ľuďom, ktorých vidím vo videách, aj tým, ktorých nevidím.
Boh vám žehnaj a ďakujem, že ste prešli celú tú diaľku cez oceán,
aby ste nás navštívili tu v Orlande.
Claire, teší ma, že som ťa mohol stretnúť
a počuť časť z tvojho príbehu. Myslím, že je naozaj jedinečný.
Podelíš sa so mnou o to, odkiaľ pochádzaš,
povieš mi trošku o svojom osobnom živote
- si tu totiž s manželom - a priblížiš mi trošku svoj príbeh?
Ďakujem.
Máš na mysli, odkiaľ som dnes prišla sem?
Prišla som z Kanady, ale pôvodne pochádzam z Libanonu.
Narodila som sa a vychovali ma ako katolíčku na jezuitskej internátnej škole v Libanone.
Celý život, až kým som neodišla z Libanonu, som bola presvedčená,
že na svete sú len katolíci. V takej neznalosti sme boli.
Ale keď som počas vojny prišla do Kanady,
uvedomila som si, že okrem katolíkov je množstvo iných denominácií.
Na internátnej škole nás učili,
že Genesis je len príbeh, ktorý vyrozprával Abrahám.
Veď odkiaľ by vedel, ako vznikol svet?
A Zjavenie...
Povedali nám, že Jána nechali samotného na ostrove a on prišiel o rozum
a prišiel so všetkými týmito príbehmi.
Zostalo mi to v mysli. Načo tu potom sme?
Ak začiatok a koniec nie sú pravda, kde potom sme?
Aký zmysel má byť na tejto zemi?
Niečo sa muselo stať tebe osobne, aby si sa rozhodla: Musím ísť do Izraela.
A potom si tam šla. Čo sa stalo?
Celé tie roky som hľadala a potom som v roku 2019 šla do Izraela.
Bola som tam mesiac.
Po dvoch týždňoch som šla k rieke Jordán.
Pozerala som sa a videla okolo seba ľudí, ktorí boli šťastní, dávali sa krstiť,
chválili Boha, modlili sa...
Povedala som: Pane, prečo sa mi neukážeš?
Hľadám ťa a ty sa mi neukazuješ.
Ale vieš čo? Nevzdám to.
Nevzdám to, kým mi nepožehnáš.
A naraz všetok ten hluk - bol si už v turistickej oblasti, všade je tam hluk -
všetok ten hluk naraz ustal, už som nikoho nepočula,
jediné, čo som počula, bol hlas, ktorý mi hovoril:
Očisti sa od svojho predošlého systému viery.
Mám aquafóbiu. Vieš, čo to znamená?
Mám veľký strach vojsť do vody, keď neviem, čo v nej je,
a rieka Jordán bola veľmi kalná.
Ale nejako som nakoniec do tej rieky vošla a modlila som sa,
povedala som: Pane, akýkoľvek systém viery som mala v minulosti,
priamo tu v tejto vode sa ho vzdávam.
Urobila som to a len čo som vyšla z vody, cítila som sa omnoho ľahšia.
Keď som sa vrátila do hotela,
zatelefonovala som manželovi, ktorý bol v Kanade,
a on povedal: Musel som pozastaviť video, veľmi zaujímavé video, keď si zavolala.
Spýtala som sa: Aké video?
Povedal: Niekto, kto sa volá Walter Veith. Hovorí niečo o sobote.
Ja na to: Dobre, Mark, porozprávame sa o tom, keď sa vrátim.
Keď som prišla domov, pýtala som sa:
Čo tento Walter Veith hovorí? Kto to je?
Povedal mi: Počula si niekedy o denominácii adventistov 7. dňa?
Hovorím: Nie, vôbec.
Povedal: To Walter Veith je. Je kazateľom u adventistov 7. dňa
a to video, ktoré som sledoval, je o zachovávaní soboty.
Len čo to povedal, sadla som si na stoličku a začala som plakať.
Opýtal sa: Prečo plačeš?
Povedala som: Vieš, vyrástla som v kultúre,
kde boli dni týždňa označené číslami a len dva dni mali mená.
Takže 1. deň, 2. deň, 3. deň, atď.,
a potom piatok sa volá jumu'ah, čo je deň prípravy,
a sobota sa volá sabet.
Povedala som manželovi: Nechápem, ako to, že som bola vychovaná s týmito názvami dní
a vôbec som tomu nevenovala pozornosť.
Potom sme si sadli a pozreli Walterovo video,
to, ktoré môj manžel videl už predtým,
a úplne ma to ohromilo.
Bolo to, akoby som na očiach mala šupiny, ktoré zrazu spadli a videla som.
Videla som pravdu a chápala som, čo Walter hovorí.
Potom prišla pandémia.
Pre nás, u nás doma, to bolo požehnanie,
pretože sme nikam nemuseli chodiť,
len sme sedeli a sledovali Waltera, jedno video za druhým.
Niektoré sme si pozreli 2-3 razy, pretože sme sa zároveň snažili overiť si to v Biblii.
Bolo to niečo úžasné.
Za to, že tu dnes som, vďačím Walterovi. To je isté.
Keď sa pozrieš na situáciu, v ktorej si bola ty aj tvoj manžel,
viac-menej v rovnakom čase ste hľadali, pátrali,
a obaja ste zistili... Nie je to náhoda.
Čo je Božím plánom pre teba osobne?
Čo táto skúsenosť naučila teba a tvoju rodinu?
Vieš, často som uvažovala, že ja som tá, ktorá sa modlila pri Jordáne.
Prečo to Boh ukázal najskôr môjmu manželovi?
Pretože môj manžel je analytik
a ak o niečom nie je presvedčený, nepokročí ďalej,
a to by bolo prekážkou pre mňa a moju rodinu, že?
Bol teda presvedčený prv ako ja, aby sme obaja mohli ísť rovnakou cestou.
A čo sa týka budúcnosti...
Boli sme povolaní. Boli sme povolaní, ale ešte neviem, k čomu.
Je to... Sme veľmi poctení, že sme súčasťou Božieho plánu.
Keby sme neboli, myslím, že toto by sa nestalo.
Nestalo sa to náhodou, že ja som bola ďaleko v Izraeli
a môj manžel v Kanade, a kým som sa modlila, on sledoval Waltera!
Už samo toto je zázrak.
Boh pracuje zázračným spôsobom.
Ako ty osobne vidíš prácu, ktorú robí Clash of Minds,
a prečo si myslíš, že táto služobnosť je v dobe konca povolaná ku konkrétnemu dielu?
Vieš,
spôsob, akým Walter rozumie situáciám,
spôsob, akým skúma pozadie tých vecí,
naučilo ma to neveriť všetkému tak, ako sa to javí na prvý pohľad.
Chcem povedať,
Walter toľko skúmal, tak hlboko, tak do hĺbky,
skúmal do takej hĺbky a vynáša to na svetlo.
Nikdy som nepočula o niekom, kto by robil alebo hovoril to, čo on.
Vieš, krásne na tom je, že sám bol na druhej strane.
Bol na druhej strane a teraz je na tejto strane,
pozná oba svety a oba nám ich ukazuje.
Ukazuje nám rozdiely medzi týmito svetmi.
Keby počas pandémie nebolo Clash of Minds, neviem...
Boli sme nováčikovia, tak ľahko by sme sa stratili
kvôli všetkému tomu chaosu, ktorý vládol.
Ale keď sme si sadli a sledovali Clash of Minds,
keď sme sledovali Čo nové, profesor?,
každý týždeň sme sa na to tešili,
na to, že sa dozvieme, kde sme, čo sa deje a na čo si dávať pozor.
Nikdy som...
Pri sledovaní jednej série - nepamätám si presne, ktorá to bola -,
keď som si sadla s perom a papierom a zapísala si všetky tie vysvetlenia
- napríklad čo v Biblii symbolizuje voda,
čo v Biblii symbolizujú hviezdy...
Nikdy som o ničom takom nepočula,
takže som si sadla a všetko si to vypísala,
a to mi nesmierne pomohlo pri osobnom štúdiu Biblie,
pretože tam, kde s manželom žijeme, nemáme nikoho, kto by nás učil.
Nemáme nikoho, vôbec nikoho, kto by nás učil,
takže sa spoliehame na videá Waltera Veitha,
aby sme Bibliu pochopili tak, ako jej potrebujeme porozumieť.
Ďakujem, že si sa podelila o svoju predstavu, svoju minulosť,
a samozrejme aj prítomnosť s tímom Clash of Minds.
Prajeme ti všetko dobré a veľa Božieho požehnania.
Ďakujem a som veľmi vďačná za vašu službu.
Modlím sa za vašu skupinu každý jeden deň,
modlím sa, aby vás Boh ochraňoval, pretože v tomto období dejín
potrebujeme ľudí ako ste vy. To je isté.
Veľmi pekne vám ďakujem. Amen.
Zdravím. Sedím tu s Faith LaCelleovou.
Zastupuješ organizáciu s názvom Streams of Light International, že?
Áno.
Publikovali ste tento Veľký spor vekov,
ale je tu jeden rozdiel.
Keď v knihe listujete, v rôznych kapitolách nájdete QR kód,
a keď ho naskenujete, dostanete všetky informácie o týchto kapitolách,
plus videá a všetko ďalšie... Povedz nám o vašom projekte.
Do roku 2026 by sme radi videli jeden výtlačok v každej domácnosti v Severnej Amerike.
Veríme, že tu máme knihu, ktorá sa môže dostať do každej domácnosti spôsobom,
ktorý prekoná prekážky, ktoré by niektorí mohli mať.
Niekto možno nerád číta - dobre, táto kniha sa vám sama prečíta.
Ak niekto nemá záujem o dejiny, o biblické proroctvá,
dávame spolu s ňou časopis o zdraví,
ktorý možno poslúži ich potrebám.
- Volá sa Thrive, že? - Áno.
Dali sme dokopy balíček na oslovenie ľudí a program,
ktorý pomáha miestnym zborom organizovane ich rozdávať,
s mapami danej oblasti, aby vedeli, kam ísť a kde už boli,
ako zaklopať na dvere a pútavo s ľuďmi začať rozhovor o tejto knihe,
modliť sa s nimi, ponúknuť im štúdium Biblie.
Začíname spolupracovať so zbormi po celej Severnej Amerike
a tešíme sa, že v roku 2025 sa táto misia stane internacionálnou,
pôjdeme do Európy a na ďalšie miesta, kde nám Boh otvorí dvere,
takže sme veľmi vďační.
Myslím, že je to úžasný nápad, pretože máte knihu,
takže tí, čo radi čítajú, si ju môžu celú prečítať
- je v plnom znení, neskrátená -,
tí, čo neradi čítajú a chcú sa o týchto veciach dozvedieť,
si kliknú na QR kód a dostanú všetky informácie vo forme videa.
Všetko je to tu v jednej malej knižke.
- Je to úžasné. - Myslím, že je to geniálny nápad.
Ak to ľudia chcú podporiť a dostať túto knihu...
Chápem dobre, že ich predávate?
Tu v Severnej Amerike sa o to rozhodne snažíme.
Na rok 2024 máme špeciálnu cenu pre zbory, s ktorými spolupracujeme.
Neviem, ako to bude v roku 2025, ale snažíme sa o dostupnú cenu,
pretože túto knihu chceme rozšíriť.
Takže ak sa chcete zúčastniť tejto evanjelizácie medzi ľuďmi,
môžete kontaktovať Faith na faith@streamsoflight.net.
Zopakujem to: faith@streamsoflight.net,
získať tieto knihy a rozdávať ich ako jesenné lístie.
Amen.
A udrieť dve muchy jednou ranou. Nechceme ich zabiť, že?
Nie. Chceme, aby zostali nažive.
Pre tých, ktorí fičia na médiách, je tu QR kód,
a pre tých, ktorí radi čítajú... Skvelé, všetko v jednom.
- Vďaka Bohu. - Chceš niečo dodať?
Nie, myslím, že to je všetko. Veľmi pekne ďakujem.
- Tešilo ma. Boh ti žehnaj. - Ďakujem.
A máš správne meno: Faith, viera.
Áno.
Napredujme teda vo viere. Pomodlime sa.
Nebeský Otče, myslím si, že toto je úžasná myšlienka
a prosím, aby si tento projekt požehnal,
aby si požehnal šírenie tejto úžasnej knihy Veľký spor vekov,
nech sa šíri ako jesenné lístie.
A požehnaj Faith pri práci na tomto diele a snahe šíriť ho. V Ježišovom mene, amen.
Amen.
- Ahoj. Sedím tu s Michelle... - Ahoj, Walter.
...a som tak rád, že sedím na tomto gauči.
Správne. Dokonale sem zapadá.
Pán ho pre vás pripravil už pred pár rokmi, keď sme ho dostali, takže...
Povedz nám, ako to, že tento nábytok sa dostal sem, na náš set na ASI.
Kúpili sme si dom v meste na prenajímanie, máme ho ako Airbnb,
a sú to krásne farby, že? Stolík, pohovky...
Boli to podľa nás pekné farby, ale všetky domy v meste boli takto vybavené.
Máme ho asi 3 roky a minulý týždeň sa Lana ozvala môjmu kamarátovi Lonovi,
pretože vie, že Lon objednáva veci od Clash of Minds,
takže sa odtiaľ poznajú,
a stalo sa to, že Lana sa pýtala a my sme povedali: Máme Airbnb, kde môžu bývať.
Radi vám pomôžeme s prípravou setu,
pretože séria Totálny útok a vaša služobnosť je pre našu rodinu takým požehnaním.
Povedali sme teda, že radi pomôžeme,
a keď prišli, povedali: Môžeme mať tieto veci namiesto toho, čo ste nám ponúkli?
Dokonale to ladí.
Samozrejme sme povedali, že áno, rozhodne.
Je to od vás veľmi milé. Ďakujeme,
že ste nám to pomohli dať dokopy, pretože keď cestuješ ďaleko od domova,
je ťažké zohnať všetko, čo potrebuješ.
Prekvapuje ma, že to všetko tak ladí - farebne, veľkosťou...
Akoby to Boh naplánoval už veľmi dávno.
Áno. Henry a Lana boli... Dokonca aj koberec ladí.
Áno, vyzerá to tu krásne. Aké požehnanie.
Ďakujeme.
Ako si sa zoznámila s Lanou a s Clash of Minds?
Clash of Minds. No, teraz som adventistkou už asi 21 rokov.
Bola som pokrstená u baptistov, ktorí nepatrili k žiadnej denominácii a svätili nedeľu,
kde som bola asi 5 rokov. Študovala som Zjavenie,
prečítala som celú sériu Tí, čo zostali, prečítala som všetko od Tima LaHayeho,
myslela som si: Pane, to je také vzrušujúce!
Moje obrátenie bolo dramatické, pretože než som život odovzdala Bohu, bol to chaos.
Takže asi po 5 rokoch som študovala Zjavenie a Daniela
a myslela som si: Pane, tomu asi nikdy neporozumiem.
Nedáva to zmysel. Nikdy to nepochopím.
Potom som v pošte dostala leták, na ktorom boli obrázky šelmy atď.
Bol to seminár o Zjavení. Nepísalo sa tam, aká cirkev ho organizuje.
Išla som tam, bolo to asi 21 rokov dozadu.
Bolo to najlepších 6 týždňov môjho života.
Všetko som si to vypočula, pred očami sa mi otváralo všetko od Genesis až po Zjavenie.
Vtedy som sa stala adventistkou 7. dňa.
Povedala som si: Dobre, som adventistka, budem zachovávať sobotu, už to chápem.
Bola som veľmi šťastná. Takto som sa stala adventistkou.
Ale na svojej ceste ako adventistka...
Keď som sa ňou stala... Vždy som bola v zboroch, kde bola zábava,
vždy tam bola dobrá, veselá hudba, robili sme, čo sa nám páčilo, bola tam...
- Uvoľnená atmosféra. - Veľmi uvoľnená atmosféra, že?
Bolo to tak asi vo všetkých adventistických zboroch, kde som bola.
Cítila som sa príjemne. Učila som v sobotnej škole, učila som Pathfinderov,
robila som všetko, do čoho som sa mohla zapojiť a pomôcť v tom, a robilo mi to radosť.
Ale v roku 2018 som stretla Lona a Dwayna,
sú to moji dobrí priatelia, ktorí pomáhali aj so všetkým týmto,
a naučila som sa troška viac. Niektorí ľudia mi hovorili:
Mala by ste sa stravovať zdravšie... alebo: Táto hudba pre teba nie je dobrá...
Moja odpoveď vždy znela: Biblia hovorí, že čisté zvieratá môžeme jesť.
Chápeš. Veď bravčové atď. nejem, a čisté zvieratá Biblia dovoľuje.
Áno. Ak sa držíš zdravotných princípov z 3. Mojžišovej, je to v poriadku.
Presne, tak to vždy bolo. A hudba - to mi nedávalo zmysel.
Čo je zlé na našej veselej hudbe? Chodíme do zborov, kde je zábava.
Boli sme na to zvyknutí. Deti to milovali - boli vtedy ešte malé.
Pokračovali sme teda v tejto ceste.
Nebolo to veľmi napĺňajúce, ale uvažovala som:
Kdekoľvek som, Pane, tam budem robiť Tvoju vôľu. Robiť to, čo odo mňa chceš.
S Lonom a Dwaynom sme nakoniec u nás doma
začali seminár o Zjavení pre moje deti,
a v určitom štádiu povedali: Počuj, vypočuj si toto.
Si na to pripravená. Vypočuj si to.
Bola to séria Totálny útok.
Povedala som: Dobre, vyzerá to fajn. Vypočujem si to.
Počúvala som Douga Batchelora a čítala všetky možné knihy o adventizme už 20 rokov.
Bolo to super, ale stále som sa obliekala tak ako som chcela,
maľovala sa, jedla som, čo som chcela
- srdce som mala na správnom mieste, milovala som Boha celým srdcom,
ale nikto mi nikdy nepovedal, že potrebujem urobiť niečo ďalšie.
Nepočula som o Duchu prorockom, nič z toho som nepočula.
Nikto ti nikdy nehovoril o Duchu prorockom?
Pokiaľ si pamätám, nie. Určite nie špecificky...
Každopádne to nebola prominentná vec.
Nie, tieto veci sa nikdy nespomínali
a úprimne, nemyslím si, že o tom niekedy skutočne hovorili, ale...
Pozrela som si teda Totálny útok
a celú tú sériu som si pozrela asi za 6 týždňov.
Aspoň 2 časti za deň, niekedy viac.
A ako som sledovala, začali sa mi otvárať oči.
Lonovi a Dwaynovi som povedala: Uniká mi tu niečo?
Čítala som Veľký spor vekov, čítala som Túžbu vekov...
Prečítala som všetkých 5 kníh a nielen raz,
ale o čom je tu reč? Tento Duch prorocký...
Prečo mám pocit, že tu niečo nie je?
- Niečo tu chýba. - Niečo tu chýba. Čo mi uniká?
Povedali: Aha... A čítala si už Svedectvá pre cirkev?
Ja na to: Čo to je?
A Rané spisy, Rady o výžive a pokrmoch...
Na tieto knihy ma nikdy nikto neupozornil.
Hneď som si objednala všetkých 9 zväzkov Svedectiev pre cirkev.
Začala som čítať a Walter, poviem ti,
neprešla som ani prvých pár kapitol a cítila som sa takmer taká zahanbená
ako keď som prvý raz činila pokánie a obrátila sa k Bohu,
pretože som pochopila: Pane, musím sa zmeniť!
Musím sa zmeniť. Veď sa úplne podobám svetu.
Naše zbory sa podobajú svetu, sú úplne také ako svet.
A Boh chce mať zvláštny ľud.
Čoskoro sa vráti a chce, aby ľudia boli... Duch prorocký!
Chce nás priviesť nazad k tomu, aké to bolo pôvodne.
Áno!
A jediný spôsob, ako to môže urobiť, je postupne - krok za krokom.
- Postupne. - Pretože sme tak ďaleko...
Veľmi ďaleko!
...že ani nedokážeme pochopiť, ako ďaleko je od seba to pôvodné a náš terajší padlý stav.
Walter, prešla som od fastfoodu - jeden, dva, niekedy trikrát denne,
ešte pred rokom a pol, je to veľmi čerstvé -
k snahe prísť na to, ako variť vegetariánsky.
Ani neviem, ako variť nezdravo. Nevyrástla som v prostredí, kde sa varilo,
učila som sa to, takže... Celý tento rok je jedna cesta, ale úžasná cesta.
Boh mi dal krásnu farmu, ktorá je na požehnanie mnohým ľuďom...
Úžasné.
Obrovskú oblasť, kde začínam semináre o Zjavení a podobne...
Je to cesta, ale je to pre nás aj upozornenie,
že tieto Svedectvá pre cirkev, týchto 9 zväzkov...
Musia začať Totálnym útokom a potom si musia prečítať Rané spisy a Svedectvá,
pretože môj život je za posledný rok a pol jedna veľká dramatická zmena.
Boh hovorí, že je to "tesná brána a málo je tých, ktorí ju nachádzajú."
Áno.
- Vždy ma to trápilo. - Áno.
Lebo prečo by bola taká skrytá?
Ale v Biblii je aj ďalší verš, kde stojí: "Hľadajte a nájdete."
Takže podmienkou pre nájdenie je hľadať.
Vo svete stretávam toľko ľudí, ktorí hovoria: Pýtam sa Boha, kde je odpoveď.
Neviem, čo mám robiť. Prosím, zjav sa mi!
Tiež som to urobil. Spomínam si, ako som sedel v tej kaplnke
a nedostával som od Boha žiadnu odpoveď.
Povedal som si: Končím s tým! Nie sú tu nijaké odpovede!
Povedal som: Ak existuješ, ukáž sa mi!
- Inými slovami, hľadal som. - Áno.
Vôbec som nečakal, že nájdem to, čo som našiel,
ale našiel som to.
Takže kým sa nedostaneš do bodu, kedy povieš: Pane, ukáž mi...,
nebude sa ti nasilu vtláčať.
Musíš sa dostať do bodu, kedy sa ho pýtaš,
a on v tvojom živote vytvára okolnosti tak, aby si bol ochotný klásť otázky.
Áno.
A diabol ti zahatáva cestu množstvom vecí, aby si nekládol otázky a nehľadal.
A ak nehľadáš, nemôžeš ani nájsť.
A tak je to vo svete a aj v našej cirkvi!
Keď vidím naše zbory, chce sa mi kričať!
Pretože sú vo svojom stave šťastní, necítia potrebu hľadať.
Necítia potrebu zmeny. Keď som toto všetko zistila,
začala som sledovať Media on the Brain,
začala som samozrejme skúmať všetko o hudbe, o liekoch,
o všetkom tomto v cirkvi, samozrejme aj o strave, obliekaní, mejkape...
Je to veľmi pokorujúca skúsenosť, ale vieš čo?
Povedala som: Pane, ja sa umenším... Nechcem, aby ľudia hľadeli na mňa.
Toto nie je o mne. Toto je o ňom a ja chcem žiariť pre neho.
Ale sú to len tí, ktorí skutočne hľadajú a pátrajú, a je to škoda, pretože...
Koľko poznania má podľa teba Boh v porovnaní s nami?
- Množstvo. - Je neobmedzené, že?
Takže ako veľmi by sme mali hľadať?
Veľmi veľa! Tak veľa, ako dokážeme.
Pokračujme, kým... Boh čaká, že jeho ľud sa bude pripravovať!
Pripravujme sa na neho!
Nikdy nemôžeme povedať, že sme už všetko dosiahli,
pretože budeme hľadať a nachádzať po celú večnosť.
Čas sa kráti,
ako hovoríš a ako všetci vieme, keď študujeme tieto znamenia doby.
Neurčujeme samozrejme čas, ale keď sa pozrieš na všetko, čo sa okolo nás deje,
po všetkom tom, čo sa stalo za posledné roky...
Moje pocity sú: Do toho, ľudia! Robme to! Začnite čítať!
Chcem zdieľať tú 9-zväzkovú sériu Svedectvá pre cirkev,
som pri 5. zväzku, polovicu mám prečítanú,
začala som asi pred rokom, prečítala som Rané spisy a...
už to skoro mám, ale...
- Zväzok 5 je veľmi pekný. - Áno.
Zväzok 9 je tiež veľmi vzrušujúci, pretože je to úplne na konci
a je tam mnoho vecí, ktoré by nás mali inšpirovať.
Rozhodne. Ale vieš, že Boh má zmysel pre humor?
Keď som si to totiž všetko prechádzala,
a máme ten dom v meste, túto služobnosť, ktorú som začala,
mám na pozemku veľký stan, kde chcem začať seminár o Zjavení...
Povedala som Bohu: Možno by sem jedného dňa mohol prísť Walter Veith
a urobiť nejaké prednášky...
Spomenula som samozrejme aj pár ďalších ľudí.
Takže toto všetko je pre mňa... Ako hovorím, Boh má zmysel pre humor. Je úžasný.
Si dosť blízko, aby si bol súčasťou toho,
bol pre nás požehnaním a podporou, pretože nás čaká množstvo práce.
Všetko, čo môžem povedať, je: Boh ti žehnaj, keď sa budeš s inými deliť o to,
že ide o viac než len zahrievanie lavíc v zbore.
Rozhodne, áno.
Boh nás chce ukázať celému svetu.
Máme zdravotné posolstvo, ako si zistila...
A ľudia vo zboroch si myslia, že je to obmedzenie!
Nie je to obmedzenie! Je to explózia!
Je to pre naše dobro.
Aby sme boli zdravší, áno, uvedomujem si to.
Nebolo by úžasné dostať ľudí na túto vlnovú dĺžku?
Áno, bolo. Moja vlnová dĺžka zvykla byť: Áno, som si istá, že Boh chce,
aby sme jedli zdravo, bolo by to fajn.
Boh si asi myslí: Bolo by fajn, keby ste sa stravovali zdravo.
A teraz som zistila - nie. Boh nám nariaďuje, aby sme jedli zdravo.
Nie je to len zdvorilá žiadosť. Chcem povedať...
Je jasné, že je milosrdný a láskavý, ver mi, veľmi milosrdný a láskavý,
ale hovorí: Hovorím vám, aby ste toto robili.
Skúmajte. Čakám na ľud, ktorý ma skutočne bude počúvať.
Verím, že prichádza doba,
kedy rozdiel medzi tými, ktorí žijú podľa zdravotného posolstva,
a tými, ktorí nie, bude vo svete veľmi zjavný.
Áno.
A čím skôr to urobíme, tým lepšie.
Ale tí z nás, ktorí idú týmto smerom...
Aj my sme založili zdravotnú služobnosť, centrum Verity,
a cieľom je pomôcť tým, ktorí ešte neobjavili jeho prínos.
Áno.
Ale žiaľ, mnohí z tých, ktorí ho objavia, ho objavia preto, že sú tak ďaleko vzadu
a sú takí chorí, že už nedokážu fungovať.
Nebolo by pekné vyhnúť sa tomu a naskočiť na tento vlak, než sa dostaneme do tohto štádia?
Áno, a našťastie - aspoň pre mňa a moju rodinu -,
nemali sme zlé zdravotné následky, darí sa nám...
Vieš, je to proces. Nie sme v tom dokonalí, je to postupný proces,
je to len posledný rok, ale rozhodne je to veľké požehnanie.
Je veľké požehnanie vidieť, ako ťa Pán žehná a ctí,
keď sa snažíš ctiť ty jeho ako najlepšie vieš,
a hovorím ti... Ako si povedal, hľadaj celým srdcom a nájdeš,
otvoria sa ti dvere, Boh ti požehná. Požehná ti.
Takže zdravotné posolstvo otvorí myseľ,
a keď je otvorená myseľ, uvidíš duchovné aspekty a veci...
Počas toho, čo prichádza na nás a na svet, musíme mať jasnú myseľ.
Už čoskoro budeme musieť vedieť rozlíšiť medzi pravdou a bludom.
Amen.
Pretože diabol je majstrom v predávaní bludu.
Áno. Rozhodne áno. Mňa mal oklamanú dlhé roky.
Máš pre divákov ešte nejaké povzbudenie alebo niečo, čo chceš povedať?
Len toľko, že ak ste ešte nevideli Totálny útok,
táto séria má 36 častí, ja som ju sledovala na YouTube,
pozrite si ju, pretože zmení váš život. Otvoria sa vám oči, prezriete.
Svedectvá pre cirkev, 9 zväzkov,
Rané spisy - prečítajte si ich a študujte ich,
pretože Boh v týchto posledných dňoch koná dielo
a tieto knihy môj život zmenili tak, že si to nedokážete predstaviť.
Môžete sa spýtať mojich priateľov.
Rozhodne sa na ne pozrite. Duch prorocký.
Boh hovorí... Vieš, nie sme to len my. Musíme študovať Ducha prorockého,
ak máme byť pripravení na Pánov príchod.
Ďakujem, Michelle.
- Pomodlíme sa spolu? - Určite.
Nebeský Otče, ďakujem Ti za svedectvo Michelle.
Dlho bola v cirkvi a potom zistila, že Pán má zvláštne posolstvo
pre svoj ľud v tejto dobe dejín zeme.
Prosím, aby si ju mocne používal, uschopňoval ju a urobil ju baštou,
majákom, ktorý bude ľuďom svietiť.
- Prosím o to v Ježišovom mene, amen. - Amen.
Máme tu zaujímavého hosťa, Ivana Raja. Veľmi ma teší.
Tiež ma teší. Ďakujem, že tu smiem byť.
Ďakujeme, že si prišiel.
Mohol by si nám povedať trošku o sebe?
Sú to zaujímavé veci, vieš toho veľa o joge...
Áno, áno. Narodil som sa a vyrástol v Indii,
niekoľko rokov som študoval v hinduistickej škole
a potom sme sa stali adventistami a to...
V živote som prišiel do bodu, kedy som si kládol otázku,
ktoré náboženstvo je to pravé, čo je pravda?
Jeden z mojich zamestnancov ma zoznámil s moslimským apologétom,
ktorý nesprávne citoval Písmo. Vtedy som to nevedel.
Prikláňal som sa k islamu a spochybňoval Bibliu.
V tej dobe mi jeden z mojich priateľov adventistov
ukázal prednášku Islamské prepojenie od profesora Waltera.
- Prednášku o islame. - Áno.
Je to zo série Totálny útok.
Áno. Pozrel som si túto časť a potom som mal rozhovor so šéfom,
vzal som si 2 a pol týždňa voľna a pozrel si celý Totálny útok dva alebo tri razy,
nonstop som sledoval, jednu časť za druhou.
Zmenilo mi to život.
Potom som sa vrátil do práce. Rozhodol som sa, že dám výpoveď,
začnem služobnosť a po zvyšok života budem žiť pre Boha.
- Wau. - V skratke.
Úžasné!
- Kedy to bolo? - Asi pred 13 rokmi.
Dobre. Pracuješ teda pre nejakú služobnosť?
Áno. S obchodnou partnerkou Heidi Tomkpinsovou
sme založili Heidi's Health Kitchen,
kde vyrábame vaše obľúbené karobové pralinky.
Začali sme s tým pred 10 rokmi. Keď sme začínali, mali sme obchodný koncept,
pretože náš obchod bol zameraný na službu.
Všetko sme to mali vytlačené a dokonca sme stretli profesora Waltera
na Generálnej konferencii v roku 2015.
Začali sme v roku 2014 a v roku 2015 sme k nemu prišli a dali mu výtlačok nášho obchodného plánu.
Nemyslím, že si to budeš pamätať. Prezrel si ho a povedal: Ste na správnej ceste.
Úžasné. Takže stále pracuješ v Heidi's Kitchen ?
Áno. S Heidi Tompkinsovou sme stále partneri v obchode aj v služobnosti.
Minulý rok sme založili aj skupinu The Wisdom Pearl
a pred 5 rokmi sme začali produkovať videá o joge s názvom Yoga Unboxed,
kde vysvetľujem korene jogy, ktoré nájdeme v Genesis 3.
Povedz nám o tom.
Dobre. V hinduizme... Hinduizmus sa delí na dva smery.
Jeden je ateistický a druhý teistický.
Teistická odnož hinduizmu je zapojená do modloslužby.
V ateistickej odnoži je uctievaná príroda, je to panteizmus.
Joga zapadá do tejto ateistickej časti hinduizmu.
Slovo joga znamená prepojenie ľudskej mysle s mysľou Šivu.
Hinduizmus teda v podstate učí...
vlastne jeden konkrétny hinduistický guru propaguje učenie,
že prvou študentkou jogy bola žena.
Šiva je nazývaný Adi Guru, čo znamená "prvý guru",
a sedel pod stromom, ktorý sa volá strom poznania. A učil tú ženu.
Dve základné veci, ktoré joga učí -
po prvé, že človek je božský. Budete ako bohovia a bohyne.
- Takže je to učenie hada. - Áno.
A Šiva je bohom skazy.
Je to boh skazy a keď porovnáme vlastnosti Lucifera a Šivu, dokonale sa zhodujú.
- Je to jeden a ten istý. - Áno.
Rôzne mená, ale rovnaká bytosť, rovnaké učenie.
Je zaujímavé, že urýchľovač častíc v CERNe má ako logo Šivu, boha skazy.
Áno, áno.
Takže keď ma Pán postavil pred všetky tieto pravdy,
keď mi dal všetky tieto informácie, vlastne som o tom nechcel rozprávať,
ale cítil som sa veľmi zle, pretože mnohí ľudia sú oklamaní.
V Indii boli nájdené archeologické dôkazy
spred 5000 rokov, kde je Šiva vyobrazený s rohmi.
Je nazývaný aj "rohatý boh", je androgýnny a namiesto nôh má kopytá.
Ako Bafomet.
Áno, je to to isté - Baál, Bafomet... Je to tá istá bytosť, entita.
Už pred 5000 rokmi ľudia, ktorí žili v tzv. harappskej kultúre...
Podľa archeologických nálezov bol pre týchto ľudí prominentným božstvom.
Pečať z tohto obdobia, ktorá sa našla...
Bola to severozápadná časť Indie, až po Irán,
bola to najväčšia staroveká civilizácia a bola najmä na území severozápadnej Indie.
A táto pečať sa volá Pašupati, čo znamená Pán tvorstva.
Bola nájdená pri vykopávkach.
Takže to je trošku o joge.
Učíš alebo upozorňuješ ľudí vo svojom programe na nebezpečenstvá jogy?
Áno. Hrozí tu fyzické, duševné a duchovné nebezpečenstvo.
Fyzické - joga má 8 ramien. Jedným z nich je póza,
ďalším meditácia, vyprázdnenie mysle,
teda odstavenie frontálneho laloku, zastavenie premýšľania.
Takže fyzický aspekt jogy, póza...
Ľudské telo nie je navrhnuté tak, aby sa ohýbalo takýmto spôsobom, viete?
Mnohí západní kresťania si myslia, že je to len cvičenie.
Ale dokonca aj v islame je súčasťou uctievania cvičenie.
V každej modlitbe namaaz má islam 9 pohybov, 9 póz.
Fyzické vyjadrenie uctievania je neoddeliteľnou súčasťou mnohých náboženstiev.
Toto je niečo, čo je pre myseľ západných kresťanov nové.
Ovplyvňuje to telo.
Aj preto majú mnohí učitelia jogy operácie bedrových kĺbov,
pretože telo nie je navrhnuté, aby sa takto ohýbalo.
Čo sa týka duševného aspektu... Ale ešte predtým - meditácia.
Mnohí pri nej prežívajú pokoj mysle, ale nie je to pokoj, ktorý dáva Ježiš,
pretože keď je frontálny lalok prinútený vypnúť, sústrediť sa na jedinú vec,
uvoľňuje sa melatonín a hovorí telu, že spí, pretože mozog nepracuje.
Je to umelá stimulácia melatonínu.
Preto je to v hinduizme nazývané "stav blaženosti".
Ľuďom je to predávané ako pokoj,
ale pokoj, ktorý nám dáva Ježiš, nám dáva odvahu,
pomáha nám čeliť problémom v živote.
Takže rozdiel v podstate je, že pri joge všetko vypínaš, zastavuješ.
V podstate je to stav nirvána v budhizme.
Všetko je zastavené.
Ale Ježiš hovorí, že nás prichádza naplniť.
Toto je teda opak.
V skutočnosti, keď to vezmeme ešte ďalej,
keď v budhizme dosiahneš nirvánu, dosiahol si stav prázdnoty, nebytia.
Áno.
Nie je to uctievanie zabudnutia, neexistencie?
Áno.
Zatiaľ čo Ježiš Kristus prichádza, aby ti ponúkol život, naplnený život.
Vždy ma ohromuje, ako je možné vytvoriť náboženstvo,
kde sa prázdnota, neexistencia, v podstate oslava smrti,
stáva tvojím náboženstvom. - Áno.
Je to tak.
Ako to vidíš teraz, keď si od tohto prešiel k adventizmu?
Pre čo si oduševnený? Ako oslovuješ ľudí, ktorí uviazli v tom, v čom si bol kedysi ty?
No, vidím to ako podvod.
Jeden zo známych politikov v južnej Indii hinduizmus nazval náboženstvom,
ktoré symbolizuje cibuľa.
Nikoho nechcem uraziť, mám niekoľko veľmi dobrých priateľov hinduistov,
ale to povedal. Je to totiž ako keď šúpete cibuľu - nakoniec vnútri nič nezostane.
Koncept lásky teda v hinduizme alebo budhizme neexistuje,
pretože celé je to o odstupe, odpojení.
Naopak v biblickom kresťanstve je to o úzkom vzťahu.
Keď hovoríme o budhizme, Budha po dennodennom dlhom meditovaní
vlastne zomrel kvôli brušným problémom,
pretože mozog a brucho sú zjavne spojené,
brucho slabne, keď mozgu umelo bránite...
- Tieto orgány spolupracujú. - Spolupracujú, áno.
Takže aspekt stravovania a duševného zdravia sú úzko prepojené.
Áno.
Keď si sa stal adventistom, šokovalo ťa to,
alebo sa ti uľavilo, keď si zistil všetky tieto veci?
Rozhodne sa mi uľavilo, pravda ma oslobodila,
a hovorím to z celého srdca,
pretože pri skúmaní jogy som pochopil dve veci.
Po prvé, úroveň podvodu je tu ohromujúca.
Deje sa nám to totiž priamo pred očami a svet o tom ani netuší.
Pomohlo mi to teda uvedomiť si hĺbku tohto podvodu, prefíkanosť nepriateľa,
to, ako zotročil svet svojou prešibanosťou.
To je jedna vec.
Po druhé, ak je takýto ľstivý a...
- Rafinovaný. - ...rafinovaný nepriateľ,
potom kto je tou konečnou autoritou s láskou,
a o čo väčší je on? O čo veľkolepejší je jeho charakter?
Bol som teda schopný rozlíšiť medzi nepriateľom a Pánom a Spasiteľom Ježišom Kristom.
Odvtedy som svoj život zasvätil službe Bohu.
Stále na sebe pracujem, ale Boh ma používa.
Boh žehnaj tvojej služobnosti
a modlím sa, aby si pravdou oslovil mnoho ľudí.
Ako hovoríš, diabol ukrýva svoje lži priamo na očiach.
Je to súčasť jeho majstrovstva. Dokáže ľudí oklamať.
A nielen v náboženskom, ale aj v politickom svete.
Musíme teda byť veľmi opatrní a naším základom musí byť Biblia.
Som veľmi rád, že Boh použil Totálny útok k tomu,
aby ťa z toho sveta vyviedol do tohto krásneho života.
Som veľmi vďačný za to, čo s Clash of Minds robíte,
a ďakujem aj za tento rozhovor.
Ešte než skončíme, plánujete niečo v septembri...
Áno. V polovici septembra, 13. a 14., usporadúvame už 4. osvetovú konferenciu
skrze našu organizáciu The Wisdom Pearl.
Vaši diváci si môžu pozrieť predošlé videá a rozhovory
na našom YouTube kanále The Wisdom Pearl.
Túto konferenciu organizujeme v múzeu Ark Encounter v Kentucky.
Naše konferencie navštevuje aj množstvo neadventistických divákov
a naším cieľom je šíriť adventné posolstvo
komunite a poslucháčom, ktorí nie sú adventisti.
Áno. Kde je toto múzeum Ark Encounter?
- Je v Kentucky. - Aha, dobre.
A jeho zakladateľ bude dokonca hovoriť o dôkazoch o potope
a tiež požiadal o rozhovor na pódiu s naším kazateľom Ronom Kellym.
Skvelé.
- Ďakujeme. Pomodlíme sa spolu? - Áno, rozhodne.
Nebeský Otče, hovorili sme o veľmi dôležitých krokoch,
o odhaľovaní vecí, ktoré ovplyvňujú milióny ľudských životov,
a prosím, aby si nášho priateľa mocne použil pri odhaľovaní toho, čo sa deje vo svete,
a privádzaní ľudí k úžasnému svetlu služby Ježiša Krista.
- Prosíme v Ježišovom mene, amen. - Amen.
- Ahoj, Rachel. - Ahoj.
Je skvelé, že ťa máme tu v Clash of Minds.
Ďakujem, je skvelé byť tu.
Povedz mi trošku o svojom zázemí, o svojom príbehu.
Áno.
V skratke, vyrástla som v cirkvi adventistov.
Práve som Walterovi hovorila, že nejaký čas som strávila mimo cirkvi,
bolo to zopár rokov,
a potom ma Boh asi pred 7 rokmi priviedol nazad do cirkvi
a je jednoducho ohromujúce, čím ma Boh previedol.
Keď máš rôzne programy, internet, všetko možné...
Myslím, že si narazila na sériu Čo nové, profesor.
Ako tento program ovplyvnil a posilnil tvoj vlastný život?
Pri čom si si povedala: Wau, to je naozaj pôsobivé!
Niečo som sa z toho naučila a chcem sa o to podeliť...,
a ako to zmenilo tvoj život?
Áno, to je dobrá otázka.
Sériu Čo nové, profesor som sledovala odkedy začala.
Sú to jednoducho úžasné informácie
a zisťujem, že vždy...
Nielenže som usviedčaná, ale je to aj pripomienka toho,
ako blízko je Pánov druhý príchod
a že sa naň potrebujeme pripravovať,
a niektoré časti som zdieľala s rodinou.
Vieš, počas pandémie boli niektoré časti, ktoré podľa mňa bolo treba zdieľať,
časti o zdraví, o zdravotných problémoch, ktoré tu vyvstávali,
ale aj o tom, ako sa to týka doby, v ktorej žijeme,
a zdieľala som to s členmi rodiny.
Nepoznám tvoje zázemie - rodinu, deti, partnera,
ale je pre teba dôležité deliť sa o evanjelium v oblasti, kde žiješ?
Ty sama mu totiž tak silne veríš a vidíš blízkosť Kristovho príchodu.
Čo podľa teba my všetci môžeme urobiť, aby sme sa zomkli,
aby sme ľuďom pomohli pochopiť,
že Kristus sa vráti o pár krátkych rokov, možno ešte skôr.
Je v tom určitá naliehavosť, však?
Áno. Áno, myslím, že potrebujeme hovoriť rodine, priateľom,
a aj ďalším - ľuďom, s ktorými pracujeme,
ľuďom, ktorých možno ani nepoznáme,
ale hovoriť im, že Ježiš sa vracia,
a konkrétne dôvody, prečo.
Vaša služobnosť Clash of Minds tak dobre prezentuje,
čo sa deje v politike a v ďalších oblastiach vo svete...
A myslím, že keď to ľudia začnú vidieť, že sa prebudia.
Krásne povedané. Ďakujem, že si nám venovala čas, Boh ti žehnaj.
Ďakujem, Boh vám žehnaj.